Se schimbă vremea radical în acest weekend. Anunț de ultimă oră de la ANM
- Bianca Ion
- 2 martie 2024, 12:40
Potrivit ANM, vremea se va schimba radical în acest weekend, cu modificări semnificative de temperatură și condiții meteorologice.
Începutul lunii martie s-a remarcat prin temperaturi mai ridicate decât media obișnuită pentru această perioadă a anului. Meteorologii au anunțat cum va fi vremea zilele următoare.
Se schimbă vremea în acest weekend
"Sâmbătă, dar și în zilele care vor urma, cele mai mari temperaturi se vor atinge în partea de vest a țării, adică Banat, Crișana. Acolo sunt temperaturi de peste 15,16 grade Celsius.
În partea de Sud și de Est vor fi variații de temperatură de la o zi la alta.
Dacă ne referim la mediile climatologice, chiar și cu aceste variații și cu tendința de scădere, tot avem valori peste cele normale vom avea.
Precipitațiile își vor face apariția în Vest, Sud-Vest.
Duminică, pe arii restrânse cu precădere în zona de munte și ceva mai multe precipitații marți, miercuri, joi și vineri.
Acestea vor fi prezente cu precădere în Vest, Centru și Sud.
Așadar, săptămâna viitoare, vremea va fi puțin mai ploioasă", a spus meteorologul ANM, Meda Andrei, pentru Antena 3.
Prognoza meteo pentru 2 martie
Potrivit ANM, sâmbătă, 2 martie, valorile termice se vor situa peste cele caracteristice acestei date. Cerul va avea înnorări și pe arii restrânse trecător va ploua slab în vestul și sud-sud-vestul țării.
Pe crestele Carpaților Meridionali vor fi precipitații mixte. Vântul va sufla slab și moderat, cu unele intensificări pe parcursul zilei în sudul Banatului și la munte. Temperaturile maxime se vor încadra între 8 și 18 grade, iar cele minime vor fi cuprinse între -2 și 7 grade. Dimineața și noaptea, izolat, va fi ceață.
Cum va fi vremea în Capitală și la munte
Prognoza meteo pentru București. Sâmbătă în Capitală, valorile termice se vor situa peste cele caracteristice acestei date. Cerul va avea înnorări, însă condițiile de ploaie vor fi reduse.
Vântul va sufla slab și moderat. Temperatura maximă va fi de 13…14 grade, iar cea minimă de 2…4 grade. Presiunea atmosferică va fi usor variabilă.
La munte, valorile termice se vor situa peste cele caracteristice acestei date. Cerul va fi mai mult noros. Local şi temporar va ploua slab, iar pe crestele Carpaţilor Meridionali vor fi precipitaţii mixte. Vântul va sufla slab şi moderat, cu unele intensificări pe parcursul zilei în zona înaltă.